Artister Kalender Nyhetsbrev Nyheter Om oss Kontakt
Khalid - Oslo, Oslo Spektrum
Når 13 sep 2019
Hvor Oslo Spektrum
Khalid til Oslo Spektrum
Superstjernen Khalid har fått en massiv verdensomspennende suksess siden han ga ut sin første singel «Location», rett før han fullførte High School. I fjor spilte han for et utsolgt Sentrum Scene og fredag 13. september gjester han Oslo Spektrum Arena som en del av hans 'Khalid Free Spirit World Tour'!
Låtskriveren og sangeren Khalid fra El Paso, Texas, har en silkemyk stemme som kombinerer klassisk soul med moderne R&B. Mens han fortsatt var tenåring, begynte han å lage musikk med innflytelse fra Frank Ocean, India.Arie, Alt-J og Father John Misty.
Gjennombruddslåta «Location» fra 2017, dominerte spillelistene og førte til platekontrakt med Right Hand Music Group / RCA Records. Rett etter fulgte utgivelsen av debutalbumet, den dobbelt platina-sertifiserte, American Teen.
Albumet knuste alle forventninger og holdt seg på Top 200 i 51 uker. Khalid fikk fem Grammy-nominasjoner og mottok massiv anerkjennelse. Rolling Stone kalte han «et vidunderbarn» og TIME Magazine konstaterte at: "His thoughtful, relatable reflections on modern youth culture and the limitations of love are just as pitch-perfect as his soulful, measured delivery."
Sangeren og låtskriveren har blant annet vunnet Billboard Music Award, Teen Choice Award og MTV Music Award og vant nettopp en AMA for Favorite Male Artist – Soul / R&B. I tillegg har han samarbeidet med noen av de største musikkverdenen har å by på, som Calvin Harris, Marshmello, Billie Eilish og Shawn Mendes. Den 21 år gamle artisten har over en milliard avspillinger over hele verden.
"Khalid er en av de heteste r&b-/popsangere for tiden, og i fjor solgte han ut Sentrum Scene. Nå gir vi muligheten for at enda flere får se han, når han i september gjester Oslo Spektrum. Med hans nye album, Free Spirit, viser 21-åringen at han er moden for de største scenene i verden. Dette kommer til å bli en spektakulær konsert!" – Mark Vaughan, ansvarlig arrangør i Atomic Soul.
Hans høyt forventede andre album, Free Spirit, ble lansert 5. april og vi kan ikke si noe annet enn at vi gleder oss stort til nytt norgesbesøk. Hold av datoen!